Carl Johan Ehrnrooth

Carl Johan Casimir Ehrnrooth (17. kesäkuuta 1898 Helsinki – 5. elokuuta 1967 Nastola)Kuolleita (maksullinen artikkeli) Helsingin Sanomat 8.8.1967, HS Aikakone. Viitattu 8.3.2018. oli suomalainen juristi ja liikemies, joka toimi monien yritysten hallitusten puheenjohtajana.Otavan Iso tietosanakirja, Otava 1968, osa 2, p. 715 Hän oli Ehrnroothien suvun mahtimies. viitattu 9.12.2012

Carl Johan Ehrnrooth oli vuorineuvos Georg Ehrnroothin poika.Kuka kukin on 1954, s. 106 Runeberg.org. Viitattu 8.3.2018. Ehrnrooth kirjoitti ylioppilaaksi 1915, suoritti oikeustutkinnon 1921 ja sai varatuomarin arvon 1924. Hän työskenteli asianajajana lakitoimisto Dittmar & Indreniuksella vuosina 1924–1945. Ehrnrooth kuului vuodesta 1936 Kymin Oy:n hallitukseen ja oli vuodesta 1945 sen puheenjohtaja. Hän oli myös Lohjan Kalkkitehdas Oy:n hallituksen puheenjohtaja vuodesta 1944, J. W. Enqvist Oy:n vuodesta 1938 ja Oy Mahoganyn vuodesta 1947. Hän kuului myös Strömbergin, Aeron, Finnish Chemicalsin, Suomen Shellin, Sasekan ja Teollisuuden Auto- ja vastuuvakuutusyhtiön hallituksiin. Lisäksi hän oli vuodesta 1952 Keskinäisen vakuutusyhtiö Teollisuus-Tapaturman hallintoneuvoston puheenjohtaja sekä Suomen Merivakuutuksen ja vuodesta 1949 Pohjoismaiden yhdyspankin hallintoneuvostojen jäsen. Ehrnrooth omisti Seestan kartanon, jossa myös kuoli.

Järjestöpuolella Ehrnrooth kuului Suomen Työnantajain Keskusliiton ja Suomen Puunjalostusteollisuuden Työnantajaliiton hallintoneuvostoihin sekä Suomen Ilmailuliiton hallitukseen.

Carl Johan Ehrnroothin puoliso oli Aina Hélène Louise Mannerheim, pankinjohtaja Carl Mannerheimin tytär.Alex Snellman: Suomen aateli – yhteiskunnan huipulta uusiin rooleihin 1809–1939, s. 376. Helsingin yliopisto 2014. Heidän poikansa oli kansanedustaja ja oikeistopoliitikko Georg C. Ehrnrooth.

Lähteet

Luokka:Suomalaiset elinkeinoelämän vaikuttajat
Luokka:Suomalaiset juristit
Luokka:Vuonna 1898 syntyneet
Luokka:Vuonna 1967 kuolleet